Ruslan Fedotenko 2011. aastal New York Rangersi mängijana
Ruslan Fedotenko Pittsburgh Penguinsi mängijana
**Ruslan Viktorovõtš Fedotenko** (ukraina keeles Руслан Вікторович Федотенко; sündinud 18. jaanuaril 1979 Kiievis) on endine Ukraina jäähokimängija (vasak ääreründaja).

Ta alustas jäähoki mängimist Ukraina klubis Kiievi Sokil, mille meeskonnas debüteeris ta Ida-Euroopa jäähokiliigas hooajal 1995/96. Seejärel mängis ta ühe hooaja Soomes. Pärast seda suundus ta Põhja-Ameerika noorteliigadesse ning mängis hooajal 1997/98 Saskatchewan Junior Hockey League'is ja hooajal 1998/99 United States Hockey League'is.

NHL-is mängis Fedotenko aastatel 2000–2013 kokku viies klubis: Philadelphia Flyers (2002–2002 ja 2012/13), Tampa Bay Lightning (2002–2007), New York Islanders (2007–2008), Pittsburgh Penguins (2008–2010) ja New York Rangers (2010–2012). Stanley karika võitis ta 2004. aastal Lightningiga ja 2009. aastal Penguinsiga. 2004. aasta Stanley karikavõistluste finaali otsustavas seitsmendas mängus võitis Lightning tänu Fedotenko kahele väravale Calgary Flamesi tulemusega 2:1. 2004. aasta Stanley karikamängudes lõi Fedotenko kokku 12 väravat, millega oli Brad Richardsi kõrval meeskonna suurim väravalööja. NHL-is mängis ta kokku kaksteist hooaega, mille jooksul sai ta kirja 863 mängu, 173 väravat ja 193 väravasöötu. Tema kõige resultatiivsem hooaeg oli 2005/06, mil ta lõi 26 väravat ja andis 15 väravasöötu.

Hooaja 2012/13 esimeses pooles toimunud NHL-i tööseisaku ajal mängis Fedotenko KHL-i klubis HK Donetsk. Seal mängis ta ka hooajal 2013/14. 

2015. aasta jaanuaris naasis Feodtenko Põhja-Ameerikasse ja sõlmis lepingu American Hockey League'i klubiga Iowa Wild. 2016. aasta oktoobris teatas ta sportlaskarjääri lõpetamisest.

2002. aasta taliolümpiamängude jäähokiturniiril osales Fedotenko Ukraina jäähokikoondise koosseisus ühes eelringimängus, 11. veebruaril Šveitsi vastu ja lõi selles mängus ka värava. Uuesti mängis ta Ukraina koondises 2014. aasta taliolümpiamängude eel kvalifikatsioonimängudes.

Viited
------

1. 1 2  "RUSLAN FEDOTENKO RETIRES AFTER 12 NHL SEASONS". *National Hockey League Players' Association*. 11. oktoober 2016. Vaadatud 11. oktoobril 2016.
2. ↑   (vaadatud 21.3.2023)

Välislingid
-----------

* Ruslan Fedotenko NHL.com lehel
* Ruslan Fedotenko hockeydb.com lehel

| * v
* r
Tampa Bay Lightning – Stanley karika võitja 2004 |
| --- |
| 
**2** Stanislav Neckář **·** **4** Vincent Lecavalier **·** **5** Jassen Cullimore **·** **7** Ben Clymer **·** **8** Martin Cibák **·** **9** Éric Perrin **·** **11** Chris Dingman **·** **13** Pavel Kubina **·** **17** Ruslan Fedotenko **·** **19** Brad Richards **·** **21** Cory Sarich **·** **22** Dan Boyle **·** **25** Dave Andreychuk (C) **·** **26** Martin St. Louis **·** **27** Tim Taylor **·** **29** Dmitri Afanasenkov **·** **33** Fredrik Modin **·** **35** Nikolai Habibulin **·** **36** Andre Roy **·** **37** Brad Lukowich **·** **38** Darren Rumble **·** **44** Nolan Pratt **·** **47** John Grahame **·** **55** Darryl Sydor **·** **61** Cory Stillman |

| * v
* r
Pittsburgh Penguins – Stanley karika võitja 2009 |
| --- |
| 
**2** Hal Gill **·** **3** Alex Goligoski **·** **4** Rob Scuderi **·** **7** Mark Eaton **·** **9** Pascal Dupuis **·** **11** Jordan Staal **·** **13** Bill Guerin **·** **14** Chris Kunitz **·** **17** Petr Sýkora **·** **24** Matt Cooke **·** **25** Maxime Talbot **·** **26** Ruslan Fedotenko **·** **27** Craig Adams **·** **28** Eric Godard **·** **29** Marc-André Fleury **·** **32** Mathieu Garon **·** **43** Philippe Boucher **·** **44** Brooks Orpik **·** **48** Tyler Kennedy **·** **55** Sergei Gontšar **·** **58** Kris Letang **·** **71** Jevgeni Malkin **·** **81** Miroslav Šatan **·** **87** Sidney Crosby (C) |